khistorydata/jeongjo-sjw-relations huggingface dataset:
정조 11년
南鶴聞以刑曹言啓曰昨日動駕時京畿安山居幼學趙完相擊錚於衛外故取考其原情則以爲渠之父母墳在於安山而白虎內坐臥俱見要害處隣居常漢文英得偸葬其父相訟三年營本官皆以英得屢置落科定日督掘則英得恃惡不掘故今八月行幸時駕前上言啓下本道道臣以當掘之意回啓則英得敢生欺天之計使其母全女乃於九月衛外擊錚判付內使之各自守護則何敢更事煩瀆而惟彼全女欺罔之狀不可不一番明辨矣全女原情內渠之累代墳山在於安山子孫世居守護百有餘年而本邑趙姓兩班借而入葬其後甲辰年繼葬其夫則忽生客反爲主之計誣呈起訟云而渠之前母入葬在於癸丑英得之曾祖貴同入葬在於十年後癸亥而當初許葬旣是白虎外不見處之故而今乃以渠反爲借葬又曰自本官摘奸則距趙山爲一百十六步論以士庶無步數之法不在當掘且趙山靑龍內又多衆塜則不禁於彼欲禁於此事涉不可云而此亦截去頭尾者也乙巳英得養父偸葬之後卽呈本官得訟督掘而士庶無步數之題在於未及親審之時反以此作爲欛柄萬萬巧惡且靑龍內衆塜皆是數百年前先葬而又在三四百步之遠至於英得之偸葬處旣非貴同塜局內踰越岡脊壓臨礙逼與上項所謂衆塜大不相侔步數則雖爲一百十六步對峙相見在所當禁而變幻其占葬之先後隱諱其累度官決無嚴欺罔一至於此其不有名分不畏法理固無足怪如渠貧寒窮殘者將無以得保丘壠云矣今秋因全召史之擊錚判付內一邊之言雖難取信士庶元無步數主客自可立判分付山在官勿拘前決各令嚴飭守護俾勿如前起鬧事行會該道事判下則在渠之道固當謹奉判付各自守護之不暇而況其訟理雖曰相距切逼以步數言之至於一百十六步之遠則渠以無步數之人覬僥倖之望未踰數月又敢肆然呼籲若是無難揆以民習萬萬痛駭原情勿施其猥越之罪自臣曹考律重勘何如傳曰允
정조 11년
南鶴聞以刑曹言啓曰昨日動駕時原春道狼川居幼學李明奎擊錚於衛外故取考其原情則以爲甲辰年因吉來福之呈訴自戶曹報備局慶熙宮修改木物斫伐事發關楊口縣而來福以同事請於渠之父子故僅得數千金物力計數斫伐結筏流下者一百六十株山上斫置者三百餘株而當年十二月京居葛知得李性喆廉德福等稱以宣惠廳庫舍營造持關下來渠之結筏與留在木擧皆收取作板發賣又以戶曹進排木物輸納事高有大安有仁兩差人名下木物九百餘株斫取於私養山而亦以水淺未卽運到京江今年三月葛知得等又稱以惠廳所用沒數圖奪故外都庫貢人等因其被奪呈備局稱冤則知得反爲含毒於渠之父子謂以渠父呈訴備局誣訴惠廳行關本道以渠父三碩照律遠配於豐川府豈不至冤乎癸卯年間惠廳將欲修改送計士于狼川私養山給價九百兩斫伐流下翌年乙巳已爲造成倉舍則知得之憑公奪取明若觀火且有萬萬切痛者渠之木物中下品爲其償債之計艱辛流下于京江則知得又爲奪取非但渠之負債如山終以曖昧之人構誣遠配各別査實使七十老父生還故土見奪木物一一推給云矣明奎原情中雖以其父被配爲稱冤之端到配狀聞姑未啓下罪狀之如何不得考見則渠之自鳴之言有難取信且以見奪木物事張皇論列外托訟父之冤潛售徵財之計者猥越莫甚情狀極痛此不可以四件事論之原情勿施自臣曹懲治何如傳曰允
정조 11년
南鶴聞以刑曹言啓曰昨日動駕時平安道陽德兎城鎭居良人河仁宅擊錚於衛外故取考其原情則以爲渠父健三以本鎭難支之事今秋擊錚鳴冤何幸令道臣別具蘇弊之方論理狀聞事傳敎而巡營査啓內雖曰民戶有增無減云昔之八百戶今止三十餘戶則是果增戶乎此實難曉之端也父子兄弟之同居一室者必無各張戶籍之事則豈有民戶增加之理乎蓋父子兄弟竝帶衆民之苦役而尙此支過者雖由於十年停操之效若有操則必有弊豈可永爲息弊況三哨軍案便成鬼錄雖欲充額其於無民何增戶與否鎭瘼有無更令巡營摘奸後從長釐革而渠父方以誣罔之罪牢囚縣獄俾蒙放釋之典云矣仁宅之父健三今年八月以本鎭弊瘼擊錚鳴冤而特因聖敎別具蘇弊之方論理狀聞事行會本道矣前道臣李命植査啓中以爲該鎭創設在於二去庚申而溯考帳籍則當初民戶不過一百八十六戶其後略略增加目今成籍之數爲二百五戶則渠所謂三十餘戶之說自歸虛妄其他許多稱冤擧皆落空故奸濫之罪不可尋常處之待用刑重勘之意伊時自臣曹覆啓蒙允分付道臣矣曾未幾何縱子呼籲敢欲掉脫究厥情狀萬萬痛駭事當照律嚴繩以懲遐土之習而旣曰爲父呼訴則與四件外猥越有異今姑參酌其原情則勿施嚴飭放送以爲後毋敢更瀆之地何如傳曰允
정조 11년
洪仁浩以義禁府言啓曰時囚罪人李集斗過齋後附過放送事命下矣今已過齋李集斗附過放送之意敢啓傳曰知道時囚保放
정조 11년
南鶴聞以義禁府言啓曰時囚保放事命下矣時囚罪人洪復浩鄭東元韓謩竝保放之意敢啓傳曰知道
정조 11년
左議政李在協箚曰伏以廟宮展禮淸蹕穩旋區區不勝欣幸臣於日前略陳悚懍之忱猥承慰勉之寵擎讀批旨惶汗浹背第臣有萬萬悚蹙者伊日籌司郞以草記來傳於臣臣旣承此敎宜卽歸身司敗仰請嚴誅而適値方在齋所不得自由姑且縮伏以俟處分之降繼伏見所下傳敎至有現告誤捧之敎一倍戰恐罔知攸措而受香隔日不敢更事煩瀆歷日泯默冞增罪戾蓋賓筵俯詢之時臣則只據常理之所必無者率口仰對而退而聞之則首先犯科乃在臣同堂之間矣無易由言經訓攸戒況告君之辭尤宜審愼觀於古人策數六馬之義可見其敬謹之至也今臣敢以未信之事容易質言於君父之前何其妄耶臣方捫舌之不暇顧何敢費辭容喙自暴其無情也哉至若請罷草記之勿令捧入尤爲臣罪上添罪之端以惶以愧無面可顯臣之從弟雖以他事被罪其便服赴公之罪固未勘也向日筵敎有及於有罪必罪之意故臣亦對揚前席欽歎不已今乃緣臣之故使有罪者不被其罪臣之私心懍恧姑無論其於國體何哉雖使臣爲他人質言尙難逭奏對不審之罪況以至親之事難免周遮之嫌而特以忝在大臣之列寬假而容護之則朝廷法綱又將由臣而壞了興言及此寧不怵然而寒心哉玆敢退自駿奔之班申控兢蹙之情伏乞亟降威罰俾邦紀肅而私分安千萬至願取進止答曰省箚具悉卿懇文恬武嬉睯不知畏重臣如此將臣又如此具僚之干科卽次第件事國之爲國捨法綱何以董正之責在揆地望須留意向筵無是之奏予亦豈不知無心但不當信處過信至於質言是爲差欠未嘗不爲卿慨歎亦何必深引乎予自昔日每見大官於法綱所係處雖微事細節無或放過意謂此大官職分固然云今之大官不屑爲也得無違於問牛喘之義耶旣往雖勿諫來猶可追卿須安心勿辭視事振勵將頹之法綱也仍傳曰此批答遣史官傳諭于左議政
정조 11년
丁未十二月十四日辰時上御春塘臺殿座入侍時左副承旨曺允大右副承旨洪仁浩同副承旨南鶴聞記事官金孝建假注書趙台榮記注官承膺祚記事官李相璜直閣鄭大容待敎尹行任以次進伏訖上曰禁將徐有大旣有記過待令之命則當於殿座近處來待何敢偃處闕外乎使之斯速納符待命可也賤臣承命出分付上曰禁將事承旨想未聞知矣昨夜命送承旨於魂宮參享而墓所則欲送史官參享先令壯勇衛往探行祭時刻而回報矣使喚之人爲禁營邏校所捉酗醉侵困達曉不放終無皁白故朝始査問則該將臣了不聞知云若知所重焉敢如此乎允大等曰徐有大之事誠不勝萬萬駭然矣允大曰禁衛大將徐有大兼御營大將徐有大今方拿入命召來納將兵之任不可一刻無摠察之人何以爲之乎上曰禁衛大將出代間守禦使兼察兼御營大將出代間訓鍊大將兼察牌招聽傳敎可也出擧條上命拿入有大命宣傳官分付訖仍令拿出命書傳敎曰近不得躬臨昨夜文禧廟孝昌墓臘享以朁臨之意分遣承史使之參享回奏墓所則以城鑰之已下先以壯營走騎持通符看審行祭形止爲禁營邏校所捉通符之執出搜考不但事未前聞拘置該卒至於經宿門開後始通知尋常奉命猶不敢乃爾況本墓所重何如享祀事體又何如則因營校之醉酗奉命承史之僅趁今日晝茶禮出去者寧有如許駭然之擧爲將臣者聞此必驚悚不待闕門開鑰一邊草記待罪一邊放送可也否則一邊微稟一邊嚴治邏校亦可也尙今無一言者尤萬萬無狀拿入該帥問之所對極爲儱侗然則邏校醉於酒作俑該帥醉於睡不知也此固有辱朝廷而雖曰無識武夫亦知所重旣犯似此重罪豈可寬恕禁衛大將徐有大亟施削職之典使近日將臣俾祛有所恃而不恐之習上曰今日殿座兵判當爲別侍衛而何不入來乎兵曹判書鄭昌順進前上曰徐有大事卿其聞之乎昌順曰臣於入闕後始聞而誠爲駭然矣上曰日昨李在簡處分予意有在大抵便服干科雖是小事首先犯禁已極可訝惠郞望之屢煩飭敎尤可駭也此重臣歷揚崇顯似緣善涉世之致然崇顯之人尤宜操心而未見其爲然故予果嚴處而須以後勿如是之意傳之可也重宰如此故如趙鎭宅者不思兢愼欲售舊習豈不可痛如渠者雖被拂拭宜思自處以有累而不此之爲予所莫曉也乙未冬政事其可成說然而趙曮只用貪律在渠曲恩極矣昌順曰聖敎誠爲至當而至於趙鎭宅弘錄準點觀之亦不可謂有累矣允大曰兼御營大將李敬懋承牌來詣而方有拘忌不得入闕云何以爲之乎上曰都提調兼察可也允大曰兼御營大將都提調兼察事命下矣在前如此之時或有都提調命招之例或有從事官發牌聽傳敎之例今番則何以爲之乎上曰從事官發牌聽傳敎可也出擧條命退諸臣以次退出
정조 11년
兼都承旨沈豐之坐左承旨趙衍德坐直右承旨尹行元藥院直左副承旨曺允大坐右副承旨洪仁浩坐同副承旨南鶴聞坐直注書金孝建病一員未差假注書李貞運藥院直趙台榮仕事變假注書張錫胤仕
정조 11년
曺允大啓曰備邊司郞廳來言今日賓廳日次而上前開柝相値不得來會云矣敢啓傳曰知道
정조 11년
傳于尹行元曰吏兵房承旨持褒貶啓本入侍
정조 11년
傳于曺允大曰次對明日來會
정조 11년
傳于南鶴聞曰次對近久未參日昨動駕時晉接也亦知所愼之向差俄以明日造朝之意使之傳諭領相明日次對食後使之來會
정조 11년
傳于趙衍德曰有司堂上入侍
정조 11년
傳于尹行元曰前平安監司入侍
정조 11년
有政吏批判書李文源參判李秉模進參議李集斗式暇右承旨尹行元進以申若文爲監察崔逵翰爲忠淸都事
정조 11년
兵批判書鄭昌順病參判未差參議宋鍈病參知柳誼入直進左副承旨曺允大進副司直申大升副司果兪漢葛金履澤朴宗厚李龜應
정조 11년
以吏曹金世澤歲抄單子傳于尹行元曰物無不遂可也雖如渠罪科因仍坎坷殊非一視之澤罪名特爲分揀因渠事大臣則箚引白哥則降充掖屬矣醫譯子校或有因事迫充之時仍以置之則不可白弘奎掖屬之役永頉仍令承文院無礙收用又思之三醫司族屬中勒定掖屬者又必有之特竝永頉以隷爲名則掖隷賤役也以衣冠之人勒充豈無抑鬱之心此後醫譯子與孫特竝勿爲勒充此意分付該司
정조 11년
以兵曹軍職褒貶啓本傳于曺允大曰文侍從軍職中原在外及衆所共知情病外貶坐不參人竝拿處
정조 11년
尹行元以弘文館領館事意啓曰今秋冬等本館褒貶當爲等第磨勘而以大提學不備限內不得爲之之意敢啓傳曰知道
정조 11년
尹行元以吏曹言啓曰曹所屬宗簿寺官員等矣今丁未年秋冬等褒貶當爲等第而因本寺提調有故不得磨勘之之意敢啓傳曰知道
정조 11년
尹行元以議政府領左相意啓曰今丁未秋冬等褒貶當爲等第而臣等俱有故限內不得磨勘之意敢啓傳曰知道
정조 11년
尹行元以耆老所言啓曰本所堂上多有身病今秋冬等褒貶啓本限內不得封進之意敢啓傳曰知道
정조 11년
尹行元以敦寧府言啓曰府郞廳等矣今秋冬等褒貶等第當爲磨勘而首堂上身病限內不得爲之之意敢啓傳曰知道
정조 11년
尹行元以戶曹言啓曰本曹郞廳及所屬各司官員今丁未秋冬等褒貶依前例磨鍊以入而軍資監內資寺司圃署因都提調提調有故不得磨勘去春夏等褒貶時司宰監因提調有故限內不得磨勘矣今則其時官員已有遷轉難以考績依近例蕩滌何如傳曰允
정조 11년
尹行元以戶曹言啓曰本曹所屬各司今丁未秋冬等褒貶磨勘之際廣興倉啓本中一字誤書擦改之意敢啓傳曰知道
정조 11년
尹行元以戶曹言啓曰今秋冬等所屬各司褒貶啓本中司䆃寺主簿金履溫與判書臣徐有隣爲內外從兄弟相避故參議臣姜趾煥獨爲磨勘以入之意敢啓傳曰知道
정조 11년
尹行元以宣惠廳都提調意啓曰本廳郞廳等今丁未秋冬等褒貶當爲等第而臣等俱有故限內不得磨勘之意敢啓傳曰知道
정조 11년
尹行元以禮曹言啓曰今此本曹所屬官員等褒貶時童蒙敎官洪大應與參判臣金載順有應避之嫌不得同議磨勘別啓本以入之意敢啓傳曰知道
정조 11년
尹行元以禮曹言啓曰各陵殿園墓本曹郞廳東南關王廟四學童蒙敎官通禮院掌樂院奉常寺禮賓寺惠民署典醫監圖畫署官員等今丁未年秋冬等褒貶等第以入而宗廟署社稷署景慕宮弘文館藝文館春秋館承文院觀象監司譯院成均館內醫院典牲署東西活人署東西氷庫官員等各其司領事都提調提調及堂上有故不得一時磨勘之意敢啓傳曰知道
정조 11년
曺允大以兵曹言啓曰本曹今丁未年秋冬等褒貶等第磨勘以入而曹所屬軍器寺褒貶因本寺都提調有故不得一體磨勘訓鍊院官員等矣去春夏等褒貶其時官員已多遞易依例蕩滌之意敢啓傳曰知道
정조 11년
曺允大以兵曹言啓曰本曹今丁未年秋冬等褒貶各度啓本中刀擦十處之意敢啓傳曰知道
정조 11년
曺允大以濬川司都提調意啓曰本司都廳及郞廳今丁未年秋冬等褒貶當爲等第而臣等俱有故限內不得磨勘以入之意敢啓傳曰知道
정조 11년
曺允大以訓鍊都監都提調意啓曰今丁未年秋冬等褒貶磨勘以入之意敢啓傳曰知道
정조 11년
曺允大以御營廳言啓曰本廳從事官及諸將官今丁未年秋冬等褒貶當爲等第而都提調臣金致仁有身病限內不得磨勘之意敢啓傳曰知道
정조 11년
曺允大以義禁府言啓曰今秋冬等本府郞廳褒貶等第當爲磨鍊以入而判義禁李命植在外未肅拜限內不得擧行之意敢啓傳曰知道
정조 11년
洪仁浩以義禁府言啓曰因刑曹啓辭禁衛營巡邏牌將沈鍜移本府處之事允下矣沈鍜今方待命卽爲拿囚之意敢啓傳曰知道
정조 11년
洪仁浩以義禁府言啓曰全羅監司沈頤之狀啓據刑曹粘目內全羅前都事南景龍移本府處之事允下矣南景龍時在慶尙道寧海地云依例發遣府羅將拿來何如傳曰不參雖可駭旣云瓜報罷黜足矣拿處分揀
정조 11년
尹行元以工曹言啓曰本曹郞廳今丁未年秋冬等褒貶及屬司尙衣院造紙署官員今丁未年秋冬等褒貶合三度磨勘以入而屬司繕工監掌苑署瓦署典涓司官員今丁未秋冬等褒貶因各該司提調之有故限內不得磨勘屬司瓦署官員今丁未春夏等褒貶亦因該署提調有故限內不得磨勘其時官員依例蕩滌本曹啓本中三處刀擦惶恐敢啓傳曰知道
정조 11년
壯勇廳單子牙兵將金昌仁捉虎事賞典移報該曹事啓牙兵將賞典令該曹考據他營例粘目稟處爲良如敎
정조 11년
丁未十二月十五日辰時上御熙政堂諸承旨持褒貶啓本入侍時兼都承旨沈豐之左承旨趙衍德右承旨尹行元左副承旨曺允大右副承旨洪仁浩同副承旨南鶴聞假注書李貞運趙台榮記事官李相璜金祖淳直閣鄭大容以次進伏訖上曰進前坼封可也豐之等以次開柝上曰讀奏也豐之等進讀訖行元曰卽伏見京各司今秋冬等褒貶啓本則惠民署前銜及掌樂院樂師居中者俱無題目旣置中考則不書貶題有違格例至於樂院則上考有題目而中考則無之尤爲未安該署公事提調該院提調磨勘堂上竝推考何如上曰依爲之各司提調處其委折問啓可也出擧條行元曰卽伏見全羅監司沈頤之原春監司金載瓚慶尙監司金光默今秋冬等褒貶啓本則守令無一人居下殊無嚴明殿最之意三道道臣竝推考警責何如上曰依爲之出擧條允大曰卽伏見兵曹今秋冬等褒貶啓本則三田渡別將崔碩良宜置中考而置諸上考致勤點下殊無嚴明殿最之意當該堂上推考警責何如上曰依爲之出擧條允大曰卽伏見慶尙監司金光默全羅監司沈頤之江華留守趙鼎鎭慶尙左水使李章漢全羅兵使沈右水使申遇文忠淸水使洪仁默北兵使南憲喆南兵使李漢五黃海兵使鄭觀采水使宋載岳等今秋冬等褒貶啓本則邊將無一人居下殊無嚴明殿最之意竝推考警責何如上曰依爲之出擧條上以黃海監司守令褒貶啓本命書傳敎曰向下判辭不啻截嚴比之考績卿難免居下卿之按例行守令殿最其可乎爲方伯者不恤民隱不矯軍政致勤多少飭敎一有所失尙難逭重勘況兼有之乎卿之如是憒憒寧不駭歎際見殿最啓目不封則已旣封之後廾三邑宰治績之無能爲者果惟最殘最小最無勢康翎一邑乎於是乎卿事無異弄劇萬萬駭然卽欲重勘而方面體重又且含垢此啓目還下送退限三十日趁限更封事回諭更封時無循私意無循前習從所見磨勘上送事一體回諭命書傳敎曰政官牌招開政上曰禁衛大將李柱國牌招傳授命召出榻敎命退諸臣以次退出
정조 11년
丁未十二月十五日午時上御重熙堂有司堂上入侍時左承旨趙衍德假注書趙台榮記事官尹行任金祖淳有司堂上徐有隣以次進伏訖上曰王大妃殿進御加減正傳二陳湯自今日停止出榻敎上曰吏兵曹褒貶等第今日內盡爲正書以入事分付賤臣承命出傳上敎有隣曰明日有賓對來會之命卿往于領相家諭以美痾今已差可云明日必爲入來事傳之入來與否自政院卽爲微稟可也命退諸臣以次退出
정조 11년
丁未十二月十五日未時上御誠正閣前平安監司入侍時同副承旨南鶴聞假注書趙台榮記事官李相璜金祖淳前平安監司李命植以次進伏訖上敎命植曰卿出外稍久且以身病請遞故果爲許施矣排日登途能無添損乎命植曰臣素有奇疾下去後病勢越添今則雖似少差氣血全枯矣上曰人之爲箕伯者或益已或遊觀而卿則淸儉最著予所深歎且聞不率內眷云然乎命植曰果不率去矣上曰尤庵集自箕營開板而以卿廩餘爲之云然否命植曰然矣上曰卿於尤庵集頗致勞矣命植曰不無費力矣命植曰今因言端敢此仰達矣昨年待罪藥院時得見嶺營羅蔘進上則與前判異或屈其腰而揷蘆頭或揉首尾而若環形俱非天生形體而大體刮去外皮露出膚肉嚼之則全無性味又乏香臭藥料精神本在皮肉之間而今則已皆疏洩如此而何望其得有異效乎御藥所用事體至重尤不當犯手巧作此後則自藥院申飭該道使之不復犯手全其形體俾責其功效似好矣上曰依爲之出擧條命植曰關西還穀折米都數不過爲百萬石其中三十萬石儲在山峽諸邑無路遷動只以近七十萬石布在列邑矣每年取耗發賣之數殆近四萬石必爲四十萬石分給然後可得四萬石之耗餘數只是三十萬石以三十萬石依法分留留穀絶少近年連値豐登幸無未捧而若或一遇歉歲則彼四十萬石不敢以未捧懸錄其所未捧專在於元分之穀國穀因此耗縮將不成樣求其救弊之策則別無他道宜就發賣條中除其不可不爲者其餘竝用半留之法此後則雖有不得不應許者限十年勿爲添數發賣則亦可爲矯救之道故敢此仰達矣上曰出擧條令廟堂稟處可也出擧條命植曰臣於今番審察西路事情則人心風習與前判異甚或不知有父子兄弟之倫上下尊卑之分大可憂也大抵關西人士非不閑習文字而不過爲功令之文尋摘之業而已至於向上義理鞭約之工則一無聞焉本土所謂有文有識之士如此故鄕黨無所取法卑幼無所矜式馴至於此今欲移其俗尙正其風俗則有非一朝一夕所可矯改者而當此右文之化一路許多士子無一留心經術開門授徒者則豈不可惜而又何望有丕變之效乎其中想必有下帷自修不求人知者若爲廣加搜覓雖一二輩必得其人擢拔奬勵則將見聞風而興起臣意則雖似迂闊如是然後庶可爲移易作成之方故敢此仰達矣上曰卿言甚好令道伯着意搜訪隨聞卽爲啓聞可也出擧條命植曰列邑糴政事誠可悶矣爲守令者全不留意故倉庫擧皆蕩然矣上曰此亦出擧條申飭好矣命植曰新伯當報于備局待報來稟處似好矣上曰唯命植曰臣之病狀雖閑漫之任實無供職之望今此見職亟賜體諒是所望也上命書傳敎曰聞其陳懇姑許調治前箕伯李命植兼帶金吾今姑許遞命退諸臣以次退出
정조 11년
傳于洪仁浩曰當該注書推考
정조 11년
兵曹禁衛大將單金持默御營大將單李柱國
정조 11년
有政吏批判書李文源進參判李秉模參議李集斗式暇同副承旨南鶴聞進以韓光會爲判義禁呂奎明爲長陵令趙重鎭爲金川郡守兼春秋單金重燮
정조 11년
兵批判書鄭昌順進參判未差參議宋鍈病參知柳誼入直進左副承旨曺允大進以李聖奎爲知事李命植爲都摠管朴宗和爲訓鍊僉正許侙爲宣傳官李身敬爲羽林將李始喆韓命祺爲五衛將僉知二單李顯益閔百履慶尙監營中軍柳爾胄仍任事承傳再政以金宗淳爲內乘李身敬爲宣傳官
정조 11년
傳于曺允大曰因宣傳官廳座目思之副行首宣傳官現告當以朴光迪爲之以之次柳殷鉉捧入似是不察問于該廳以啓
정조 11년
曺允大啓曰因宣傳官廳座目思之副行首宣傳官現告當以朴光迪爲之以之次柳殷鉉捧入似是不察問于該廳以啓事命下矣問于宣傳官李謙會處則以爲現告初無知委故不爲書送而朴光迪呈由兵曹不得參薦之次梁埉方在姑放中故柳殷鉉以副行首參薦云矣敢啓傳曰朴光迪之呈由未知有甚事故而安知非謀避薦會乎此人本自癡濫全沒嶺風今番犯科亦極駭然爲先汰去令該府嚴處
정조 11년
傳于曺允大曰宣傳官有闕之代令該曹口傳差出
정조 11년
兵曹口傳政事以李殷福爲宣傳官
정조 11년
傳于洪仁浩曰時囚中任屹柳殷鉉旣已汰去放送
정조 11년
傳于洪仁浩曰平康縣監口傳差出
정조 11년
以平康縣監望筒傳于洪仁浩曰首擬之人以考校之役特命甄復不但書冊之載往載來有妨事功況貶遞屬耳聲績未聞本邑許多民戶纔經被燒政宜另擇綜明有吏才人差送今忽以衰老之文人擬入何也大抵近來銓官太欠顧忌誠一弊風若此不已得無尾大轡長之歎乎前堂之罪止遞職非爲其人有兼帶也以此重臣之故不得不隨事如是敷示當該判堂爲先越俸一等此望筒勿施更爲擬入此後雖於一政一擬必愼必畏無敢放恣事嚴飭
정조 11년
吏曹口傳政事以趙鎭完爲平康縣監
정조 11년
以平康縣監望筒傳于曺允大曰旣有筵中特敎則今始擬入當該銓官推考
정조 11년
傳于曺允大曰行首宣傳官口傳差出
정조 11년
兵曹口傳政事以李儒敬爲宣傳官
정조 11년
南鶴聞啓曰因右承旨尹行元所啓今秋冬等褒貶啓本惠民署前銜及掌樂院樂師居中者俱無題目旣置中考則不書貶題有違格例至於樂院則上考有題目而中考則無之尤爲未安該署公事提調該院提調磨勘堂上推考何如依爲之各司提調處其委折問啓可也事命下矣問于惠民提調李文源掌樂提調徐有寧李在學處則李文源以爲昨年因一提調臣李福源筵奏本署前銜官不參貶坐中考者不書題目只時任祿官中下考書題目事稟定故其後褒貶磨勘時連爲依此擧行今番亦循前例矣今以不書題目有違格例喉院請推至有委折問啓之命不勝萬萬惶悚云徐有寧李在學以爲本院樂師殿最之規以其訓下樂生分劃之多寡考其勤慢以爲等第而題目則只書於時仕樂師不書於前樂師蓋前樂師卽前仕之充額付料者與時仕有異故時仕則勿論上中下皆有題目前仕則勿論上中下皆無題目本院已例每等如此故臣等俱以矇眛不能變改未免襲謬依前磨勘致有此問啓之命惶悚隕震越不知所達云矣敢啓傳曰知道
정조 11년
曺允大以兵曹言啓曰今十二月十七日武臣堂上祿試射日次而內外中日旣已停止不得爲之之意敢啓傳曰知道
정조 11년
丁未十二月十六日未時上御重熙堂左承旨入侍時左承旨趙衍德記事官金孝建李相璜金祖淳以次進伏訖上曰未下直守令皆令明日辭朝命退諸臣以次退出
정조 11년
丁未十二月十六日酉時上御重熙堂右副承旨入侍時右副承旨洪仁浩假注書趙台榮記事官李相璜金祖淳以次進伏訖上曰李萬運以金化縣令今六月見遞乎仁浩曰然矣上曰六月下考者遽擬於平康首望事涉如何矣命書傳敎曰近日銓官事萬萬駭然長堂之一二次獨政猶無怪也除拜以後亞三堂之同參絶罕況都政前銓官違牌有勿爲呼望之命今日竝懸式暇便則固便矣曰以飭敎所當恪遵而出牌之後懸病無例不進無路則拈出式暇二字强作應頉之資者揆以事面也擧措也極爲駭眼大抵朝綱掃地飭令蔑如以此尋常公故無難惟其意任其情銓官事寧不駭痛吏曹亞三堂爲先越俸二等此後至都政竝與式暇無得懸頉又復巧避此等不畏朝令者合置重典第令知之上曰今日領相所奏私屠禁飭事誠好矣明日廳坐三法司郞廳發牌以大臣擧條各別嚴飭而嚴飭之後或有侵擾閭里之弊此意亦爲嚴飭也大抵犯禁之患專在於勢家奴僕若不於此等處執捉而徒令小民受弊則豈成說乎刑曹京兆郞官處以此分付如有干科出禁之堂上因當重勘而聽傳敎之郞廳爲先嚴處之意申飭可也命書傳敎曰未肅拜玉堂許遞政官待明朝牌招開政命退承史以次退出
정조 11년
丁未十二月十六日二更上御重熙堂坐直承旨入侍時右副承旨洪仁浩假注書趙台榮記事宮李相璜金祖淳以次進伏訖上曰入直行首宣傳官誰也仁浩曰許侙矣命書傳敎曰大臣筵奏薦單勿施之請旣知彦城孫之不薦也則無累之人公然拔去何也渠於年前旣薦其兄今日始欲趑趄末乃書入以此以彼擧措孱劣宣傳官許侙汰去曾見薦冊有特敎則一年會薦至於三四次之多無時爲之元無六臘之定限渠廳廳風卽受敎廳風故也前單與今單粘連啓下兩薦通同施行事分付該廳仍命退承史以次退出
정조 11년
兼都承旨沈豐之藥院直左承旨趙衍德坐直右承旨尹行元坐左副承旨曺允大坐右副承旨洪仁浩坐同副承旨南鶴聞坐直注書金孝建病一員未差假注書李貞運樂院直趙台榮仕直事變假注書張錫胤仕
정조 11년
沈豐之啓曰來二十一日朝參日次矣敢稟傳曰停
정조 11년
傳于曺允大曰有司堂上入侍
정조 11년
傳于洪仁浩曰京畿監司入侍
정조 11년
有政吏批判書李文源參判李秉模參議李集斗進同副承旨南鶴聞進以李敬五爲修撰李命植爲左參贊柳鎭九爲軍資判官
정조 11년
兵批判書鄭昌順禁軍祿試射坐起進去參判未差參議宋鍈入直進參知柳誼病左副承旨曺允大進副司果鄭東觀
정조 11년
以朴光迪李廷衡囚單子傳于南鶴聞曰保放
정조 11년
尹行元以吏曹言啓曰原春監司金載瓚褒貶啓本中本道都事邊景祐之祐字書以祜字莫重奏御文字有此不審之失當該道臣推考何如傳曰允
정조 11년
尹行元以吏曹言啓曰本曹開坼坐起時考見諸道褒貶啓本則長鬐縣監李秉晟以做事欠詳宜勉方來爲目義興縣監任希默以事有得失政或過當爲目則宜置下考而置諸中考安城郡守李天穆以開衙宜早爲目原春都事邊景祐以旣知有病宜恕未參爲目則竝宜置諸中考而置諸上考殊無嚴明殿最之意三道道臣推考警責長鬐縣監李秉晟義興縣監任希默竝罷黜安城郡守李天穆原春都事邊景祐竝中考施行何如傳曰允
정조 11년
南鶴聞以兵曹言啓曰柝見諸道褒貶啓本則黃海中軍洪鏶今姑闊略爲目所斤僉使徐泰秀小失姑恕爲目則竝宜置中考而置諸上考殊無嚴明殿最之意各該道帥臣推考警責洪鏶徐泰秀竝中考施行而徐泰秀前已居中其不治可知依例罷黜三田渡別將崔碩良致勤點下改題該廳堂上亦爲推考崔碩良中考施行何如傳曰允
정조 11년
南鶴聞以備邊司言啓曰有司堂上有闕代草記啓下事命下矣右參贊李性源差下使之察任何如傳曰允
정조 11년
判府事李福源箚曰伏以臣伏見喉院擧條之下惠民署者以本署前銜官不書貶目有公事提調問備之命矣本事委折已悉於提調臣李文源問啓中臣不敢更事煩瀆而考績之法首堂主之凡有錯謬咎實在臣責歸僚堂臣則無事揆以廉愧義難晏然玆敢短箚自列仰瀆崇聽伏乞聖明亟降譴何以安賤心焉取進止答曰省箚具悉卿懇箚引萬萬過當卿須安心勿辭仍傳曰此批答遣史官傳諭于李判府事
정조 11년
丁未十二月十七日辰時上御誠正閣都承旨與守禦使入侍時兼都承旨沈豐之假注書趙台榮記事官李相璜金祖淳守禦使金鍾秀以次進伏訖豐之曰王大妃殿進御湯劑中去桂枝入藿香一錢重煎入何如上曰依所奏爲之副提調在院則監煎以入事分付賤臣承命出傳鍾秀曰南漢錢還猝不得收殺流伊捧上則一二年內似當畢捧以此分付何如上曰依所請爲之可也仍命退諸臣以次退出
정조 11년
丁未十二月十七日午時上御重熙堂有司堂上入侍時左承旨趙衍德假注書趙台榮記事官李相璜金祖淳有司堂上徐有隣以次進伏訖上曰京畿監司入侍賤臣承命出與京畿監司徐有防偕入進伏上曰有司堂上有闕之代草記啓下出榻敎上曰有司堂上以李性源啓下事分付賤臣承命出傳命書傳敎曰日前有申飭行公之命而尙不上來是豈疏批中提及寓心二字之意乎似聞來頭有看檢之事云而私情雖然分義爲重且於行公之後豈無得暇往來之道乎有司之任亦命啓下不可許久在外右參贊李性源申飭今日內上來待上來牌招察任有防曰本道儒生公都會以四長官設行一款禮曹姑未覆啓則都事自當依前擧行且十月內設場試取係是定式故試所邑則已爲定次第分定於左右道而第伏念都事雖是外官自是侍從則此時離次屢日留滯極涉未安況今歲律已暮限內勢不得擧行待開春卽爲試取恐合事宜故敢此仰達矣上曰豈可逾歲不多日內辭朝使之斯速設行可也出擧條命退諸臣以次退出
정조 11년
尹行元啓曰判義禁韓光會除拜後過三日不爲出肅依定式推考警責仍卽牌招何如傳曰允
정조 11년
尹行元啓曰今十二月二十二日都目政事爲之之意敢啓傳曰知道
정조 11년
傳于尹行元曰左承旨與右參贊入侍
정조 11년
趙衍德以戶曹言啓曰俄於筵敎故判府事趙璥禮葬以葬需代送事命下矣以此分付各司及畿營參考前例以葬需擧行之意敢啓傳曰知道
정조 11년
趙衍德以漢城府言啓曰再昨日掖隷崔重崙等三人白活內掌苑署前路公然被人毆打流血狼藉至以血痕之衣作爲證據聞甚驚駭別定刑吏窺捕捉得鄭順興申貞孫等稱名兩漢査實嚴問則以爲果於掌苑前路偶見掖隷數人與過去女人戱諺矣徒等所見駭慙毆打的實納招本事姑毋論掖隷雖微係是王人過去之路不干於渠輩而無端毆打至於流血事之駭惋莫此爲甚右漢等移送秋曹照律嚴勘何如傳曰允掖隷之不告掖庭越訴本府後弊所關萬萬駭然令該廳一竝除名以懲日後
정조 11년
守禦使金鍾秀疏曰伏以守禦廳褒貶啓本中左別將孫相龍題目全句改下者兵曹開坼已過半日而該吏終不知委本廳者事有關係難容放過故臣於昨昏始捉囚該吏矣夜中得聞兵曹捉囚本廳吏噫吏有何罪臣實自取何敢尤人而從古未有之事不幸於臣身始當着羞當世而辱朝廷更無餘地此臣之罪也玆敢短章請譴伏乞聖明亟命有司議臣當被之罪以存朝體焉臣無任屛營祈懇之至謹昧死以聞答曰省疏具悉別將孫相龍題目事與開坼日改下有異非知委無以知之況本廳有上使之稱者乎兵判則以本兵較挈亦無怪大抵囚吏一也先囚似罪吏後囚近朁治然何必立落於其間卿其勿辭行公
정조 11년
兵曹判書鄭昌順疏曰伏以臣以取才試射出來城外昨日晩後有吏兵批褒貶開坼今日內爲之之命臣旣身在城外試事未罷故卽令下吏取來諸道貶題草記擧行之際忽聞守禦使自內閣捉囚政色執吏臣誠訝惑莫知事實追聞下吏所告則以守禦廳啓本有改題以下之事而政吏不卽往告有此捉囚之擧云諸司殿最之或有點下改下者則各其司吏謄書往告於本司堂上例也今此守禦廳啓本之有改下而不卽告此是守禦使之責也何關於本曹之政吏此等事理重臣亦豈不諒悉而初無一言之往復直令下吏之捉囚者此皆如臣無似見輕同朝之致臣方自反未暇尤人而設身而處勝心自平易地而言事情可見臣之捉囚守禦吏蓋亦以當初啓本之不卽謄稟於重臣至有此葛藤於本曹之致此固重臣所當自治者而今反激怒又何故也臣若少遲開坼之坐先令往告而來則可謂周便而迷鈍之性計不出此此臣之罪下吏奚罪重臣旣以此自引則臣何可獨自晏然乎伏乞聖明亟治臣罪以尊國體因遞臣職以安私分答曰省疏具悉守使疏批亦言之細事豈煩扶抑勿辭行公
정조 11년
判義禁韓光會疏曰伏以臣於秋間待罪金吾也以議律不審事重遭臺評臣固自訟何暇尤人而至於囚人收贖事未諳前規荐被譴罷之罰至今追省惶愧靡措旋蒙恩敍復叨新除且悚且感宜伸叩謝之忱而第臣衰朽之境兼以風眩之疾長在床褥之中自前月重觸寒感症勢沈篤廢食涔涔不省四到以此病狀萬無時月內起動之勢庚牌之下末由承膺玆敢疾聲呼籲於愍覆之天伏乞聖慈俯垂諒察亟命鐫削臣職名以安私分以尋生路千萬顒祝還給事出學條
정조 11년
丁未十二月十八日巳時上御誠正閣左承旨與右參贊入侍時左承旨趙衍德假注書趙台榮記事官李相璜金祖淳右參贊李性源以次進伏訖上曰見卿無復可言矣早登科第榮耀太過故至於斯矣性源曰哀榮之典迥出格外幽明之感實無仰達矣上曰意謂卿遭慼後神容必致損傷不甚大段矣性源曰形殼僅存而神精已耗矣上曰情私雖難抑至於官職豈可不行公耶性源曰臣之情私與他有異實無供職之望故今此見職屢違召命不勝惶恐矣上曰見今筋力與所聞有異是甚幸矣性源曰尙未完窆雖出往城外可以不由往來耶上曰從便爲之可也命性源先退上曰右副承旨入侍出榻敎賤臣承命出傳右副承旨洪仁浩進伏上曰惠慶宮進服加減歸脾湯二十貼製入出榻敎命退承史以次退出
정조 11년
丁未十二月十八日午時上御重熙堂左承旨入侍時左承旨趙衍德假注書趙台榮記事官尹行任金祖淳檢校直閣徐鼎修以次進伏訖上命書守禦使金鍾秀疏批訖上曰再昨日領相擧條詳細出朝報乎衍德曰錢穀外擧條盡爲出之矣衍德曰卽見判義禁韓光會上疏則不書軍銜只書金吾兼帶有違格例事甚未安推考何如上曰依爲之原疏還給捧納承旨從重推考可也出擧條命退諸臣以次退出
정조 11년
兼都承旨沈豐之坐左承旨趙衍德坐直右承旨尹行元坐左副承旨曺允大坐直右副承旨洪仁浩坐同副承旨南鶴聞坐注書金孝建仕直一員未差假注書李貞運藥院直事變假注書張錫胤仕
정조 11년
南鶴聞啓曰左參贊李命植除拜後過三日不爲出肅依定式推考警責仍卽牌招察任何如傳曰允
정조 11년
有政吏批判書李文源進參判李秉模進參議李集斗進承旨南鶴聞進以李命植爲弘文提學李聖圭爲宗簿提調宋碩欽爲貞陵令李榏爲陽城縣監司直鄭民始今加正憲德源府使崔重敎今加通政以上加資事承傳寫字官李時喆畫員尹在咸李世贊池夢雲金在潤今超通政賞加事承傳
정조 11년
再政以李義玄爲司僕主簿前府使李晟今加嘉善加資事承傳
정조 11년
三政以兪漢寬爲宣陵直長
정조 11년
四政以趙光存爲司饔奉事
정조 11년
五政以鄭汝翼爲敬陵參奉
정조 11년
六政判敦寧尹東暹今加崇祿吏曹參判李秉模今加資憲加資事承傳
정조 11년
吏曹參判前望單子入之趙鼎鎭落點
정조 11년
曺允大以兵曹言啓曰今十二月二十日文臣朔試射日次而內外中日旣已停止不得爲之之意敢啓傳曰知道
정조 11년
曺允大以兵曹言啓曰宣薦內禁衛取才時三技以上入格人及一技以上入格單子合二度書入之意敢啓傳曰知道
정조 11년
兵曹判書鄭昌順疏曰伏以本曹卽節制五營之任而今此本兵之政吏乃爲設營之替治此固自有本兵以來所未有之事也顧臣疲劣不拭於唾面無卞於橫逆尤何敢與重臣較絜而所惜者朝體耳重臣疏所謂辱朝廷而羞當世不在於重臣而正在於臣也又況殿最啓本之點下改下雖是大臣衙門初無知委前例則惟彼重臣亦豈不知而何故遷怒至此臣誠駭惑莫省所由臣旣對疏首實未蒙恩勘大政已稟期日斯迫而臣之情勢實難蹲冒且聞重臣昨又治疏斷斷不已原疏見却雖未知遣辭之如何而若臣自靖之道不以其言之淺深有所輕重問政之行亦停褅鞶之義已決靦然冒據斷無是理玆不得不申控危懇仰瀆崇嚴伏乞聖明亟賜遞改毋愆政期仍令重勘俾快人心疏批未下
정조 11년
奎章閣提學金鍾秀上疏伏以臣昨伏奉疏批下者有以仰見日月高懸物無遁情載罪頒恩惶感無地而秖緣臣行止無據爲人所賤畢竟貼辱朝廷自臣身始到今臣雖欲善耐無奈國言何則惟有蹙伏俟勘而已此際中軍差出之命荐下目下情勢苟有一分可强之道安敢不卽地擧行而使吏替囚仍蹲不去臣雖無恥決不忍爲此故終不敢爲抗顔奉承計方命之罪自知難逭伏況戎垣事面與他自別臣之職名尙在身上而屢犯違傲若罔省覺臣罪至此實合萬死泥首闕外已抵兩日而迄未有處分惶阨之極玆不得不申控未徹之章冒死煩瀆伏乞聖明亟命勘臣罪犯俾成命毋滯師律益嚴千萬之祝疏批未下
정조 11년
丁未十二月十九日申時上御重熙堂承旨入侍時左承旨趙衍德記事官金孝建尹行任金祖淳以次進伏訖上曰北道碑閣工役告成別單來到道伯則或材石鳩集事功已就或躬奉四本刻役幾充或際其豎建亦有監董而論賞之典當以月日多小論前監司鄭民始加資李性源熟馬一匹賜給監司李崇祐半熟馬一匹賜給歸州洞地方官咸興判官韓用和雖有加資之例未經準職準職除授湧珠里地方德源兼官碑石碑閣監董差使員浮石差使員高原郡守朴孝晉兼管各務效勞之最多本道中軍陞遷原地方官府使崔重敎赤島赤地兩處地方官時府使李晟竝依例加資前府使安橚日涉半熟馬一匹賜給各處差使員定平縣監李禹昌瑞川府使具紞穩城府使鄭潤弼造山萬戶李茂春相當窠陞敍本地方西水羅權管趙齊崚雖非守令亦非差員不可無論賞道內僉使待窠調用監董官司僕主簿李榏旣有承傳今日政守令調用幼學鄭汝翼則上疏後欲依先朝遇石里疏儒調用故事直爲除職而先令董役出於愼賞之意京職初仕今日政調用畫員寫字官營裨領役將校賞加下批資窮人令該曹木布賞給御製御筆印本陪進差使員永興府使韓光濟半孰馬一匹賜給慶邑吏隷工匠令本道從厚施賞後狀聞京工令該曹施賞御製碑文書進諸臣及監董官等賞典令該曹取考遇石里及刀削一字陵碑追立時賞典謄錄卽爲書入事分付今番本道豎碑之役係是追述未遑之典令道伯敍記事實兼錄賞典各等地方館廨揭板一本印上事自內閣下諭又命書傳敎曰宗簿提調卽古之大宗正淸選也重任也苦治宗屬姑毋論有罪者不啓聞月臺用刑無異霜臺近來差除雖不愼擇未嘗不以有資歷人差出而今此望單誠可駭眼如未經判書老難堪任之人擬入尤何等疎忽似此擧措雖出於拳籌臆決大政隔日生疏如此勢將隨處警飭俾免狼狽吏曹判書李文源從重推考亞三堂則粗知此箇政格袖手無言任其做錯極爲駭然參政政官亦爲從重推考又命書傳敎曰今見該曹考入謄錄先朝乙亥永興豎碑及庚寅辛卯豎碑時書寫官皆蒙加資之典矣德源等三處碑篆文書寫官判敦寧尹東暹加資德源湧珠里赤田碑書寫官行司直鄭民始慶興赤碑書寫官右議政兪彦鎬方赴燕還朝後當論賞赤地碑書寫官吏曹參判李秉模初欲商量自有所重加資御製御筆歸州洞碑文監模閣臣兒馬一匹賜給模寫閣屬官相當職陞敍調用寫字官洪慶運前後之勞甚多申飭收用其餘寫字官令該曹參考施賞又命書傳敎曰政官牌招開政北道賞典今日政下批又命書傳敎曰吏曹參判前望單子入之待下批牌招察任命退諸臣以次退出
정조 11년
兼都承旨沈豐之坐左承旨趙衍德坐右承旨尹行元藥房直左副承旨曺允大坐直右副承旨洪仁浩坐直同副承旨南鶴聞坐注書金孝建仕直一員未差假注書李貞運藥房直事變假注書尹淙在外
정조 11년
以賓廳日次無時急稟定事頉稟傳于左承旨趙衍德曰大臣有司堂上午後來待
정조 11년
曺允大啓曰左議政李在協有司堂上徐有隣依下敎來待矣傳曰入侍
정조 11년
備邊司薦望江華留守宋載經落點
정조 11년
曺允大啓曰假注書趙台榮身病猝重勢難察任今姑改差何如傳曰允
정조 11년
曺允大啓曰事變假法書張錫胤身病猝重勢難察任今姑改差何如傳曰允
정조 11년
假注書趙台榮改差代李冕膺落點
정조 11년
事變假注書張錫胤改差代尹淙落點
정조 11년
曺允大啓曰假注書李冕膺時無職名令該曹依例付軍職冠帶常仕何如傳曰允
정조 11년
尹行元以司饔院提調意啓曰本院奉事兪漢寬昨日政宣陵直長遷轉而今年柴場摘奸後明年燔造物力旣已區處矣莫重燔造之任不可付之手生之人本院直長中相換以爲竢事之地何如傳曰允
정조 11년
曺允大以守禦廳言啓曰本廳中軍吳載熙身病猝重勢難察任今姑改差何如傳曰允
정조 11년
兵曹口傳政事守禦中軍孫相龍落點
정조 11년
曺允大以禁衛營言啓曰本營諸將官今旨射講居首人依例別單書入之意敢啓傳曰知道
정조 11년
曺允大以守禦廳言啓曰本廳諸將官今年射講居首人依例別單書入之意敢啓傳曰知道
정조 11년
洪仁浩以摠戎廳言啓曰本廳諸將官射講居首人依例別單書入之意敢啓傳曰知道
정조 11년
丁未十二月二十日午時上御誠正閣大臣有司堂上入侍時同副承旨南鶴聞記事官金孝建李相璜金祖淳左議政李在協有司堂上徐有隣以次進伏訖在協曰日間寒事甚酷聖體若何上曰一樣矣在協曰王大妃殿氣候若何上曰一樣矣在協曰惠慶宮氣候若何上曰一樣矣在協曰首相病未入來有司堂上適多有故只臣與戶判入來而別無可奏之事矣上曰掌令柳匡天疏陳官方變通之事故召卿等領相不爲入來後筵可以問議耳在協曰臺疏姑未得見而官方變通之論亦有年數終不得好樣道理至今未諧似難容易着手矣上命書傳敎曰再明日都政以親政爲之處所以熙政堂爲之又命書傳敎曰兩重臣事誠不滿一笑幺縻小事打起大鬧互相疏卞一云再云或稱從古所未有或稱自有本兵所未有殆成攪車猗角之勢莫曰陽氣所使獨不念年位乎兩重臣事極非矣少年名官似此硬生之擧猶或恕以銳鋒銛稜而以若事實做若鬧端兩疏所謂辱朝廷而羞當世者正是自道且況兩重臣見叨皆戎垣之任卽師律所寓屢飭之下一味方命豈直有傷國綱姑不嚴處欲竝渙釋兵曹判書鄭昌順守禦使金鍾秀上疏竝還給爲先從重推考問政不可踰日將官又當差擬竝卽牌招嚴飭行公又命書傳敎曰不但乃弟之兄視之自異曩在胄筵多賴稽古之力以至御極先膺奎選潤色之功又最著觀於易編保晩可以知其人眷遇又可知年來不幸有遭罹蹤跡未免齟齬予未嘗不爲之憫之今聞長逝殊用嗟惜已冬一着謂之保晩之一大節拍亦可也隱卒之典自可按例擧行而文衡已經賓客者皆令印行遺稿以內帑物力助給況此奉朝賀乎卒奉朝賀徐命膺子待闋服復職調用遺稿依故閣臣黃景源例斯速印給事分付命退諸臣以次退出
정조 11년
兼都承旨沈豐之藥院直左承旨趙衍德坐直右承旨尹行元坐左副承旨曺允大坐右副承旨洪仁浩坐直同副承旨南鶴聞坐注書金孝建病一員未差假注書李貞運藥院直李冕膺仕直事變假注書未差
정조 11년
南鶴聞啓曰輪對官來待矣答曰入侍
정조 11년
以吏曹參判朴祐源牌不進推考傳旨傳于洪仁浩曰向來抹下旣示飭意今此點下又因承乏大抵處義無所據明日都政政官豈可不備不如是則豈點下乎此傳旨勿施待開門更卽牌招參政
정조 11년
兵曹參判前望單子入之具㢞落點
정조 11년
以黃海監司狀啓康翎縣監李爗投呈印符擅自徑歸爲先罷黜其罪狀令攸司稟處事傳于洪仁浩曰徑投印符自有當律居中決歸且有飭禁則還下委折似因未及聞知此路一開法綱將安所施該縣監李爗依受敎卽其地定配事回諭
정조 11년
洪仁浩以兵曹言啓曰景福宮衛將姜翼振金南楚俱以身病猝重勢難供職呈狀乞遞輪番之任不可久曠竝改差何如答曰允
정조 11년
曺允大以兵曹言啓曰同知中樞府事李夏章素患痰癖之症當寒添劇時月之內無望供職呈狀乞遞西樞雖是閑局不可一向虛帶改差何如答曰允
정조 11년
曺允大以訓鍊都監言啓曰本局諸將官自今年正月至九月射講居首人依例別單書入之意敢啓答曰知道
정조 11년
曺允大以御營廳言啓曰本廳諸將官今年射講居首人別單書入之意敢啓答曰知道
정조 11년
丁未十二月二十一日辰時上御誠正閣輪對入侍時同副承旨南鶴聞假注書李冕膺記事官李相璜金祖淳以次進伏訖命入輪對官典設別檢羅東善刑曹佐郞李祉源司圃別提金致說成均直講崔鵬海儀賓都事金獻祚等遞進奏職姓名職掌又問所懷俱對曰無矣上敎東善曰誰人之族也東善曰一家無立朝之人矣上敎致說曰與訓局相換者金川外更有何處致說曰又有安州博川矣上曰何處所捧最多對曰非臣職掌不能詳知矣上曰何時經守令乎對曰戊戌待罪玉果己亥遞矣上曰以何事遞歸也對曰以待罪倉官時逋欠事矣上敎鵬海曰何處人也鵬海曰星州人矣上曰今番新差掌務官乎對曰然矣輪對官先退上曰都政在明本府都試聞方設行在外吏曹參判許遞前望單子入之待下批牌招察任出傳敎命退諸臣以次退出
정조 11년
丁未十二月二十一日申時上御重熙堂推考房承旨入侍時右副承旨洪仁浩假注書李冕膺記事官李相璜金祖淳以次進伏訖上曰都政在明以無故行公之人無端違牌若以向來事引義云爾則飭敎亦引義乎可謂太不識道理分義吏曹參判金文淳罷職出傳敎上曰吏曹參判前望單子入之待下批牌招察任出榻敎上曰畿營支勅定例持入賤臣承命出傳命退諸臣以次退出
정조 11년
丁未十二月二十一日初更上御重熙堂左承旨入侍時左承旨趙衍德假注書李冕膺記事官李相璜金祖淳以次進伏訖上曰伴直誰也衍德曰右副承旨洪仁浩矣命退諸臣以次退出
정조 11년
曺允大啓曰來二十五日朝參日次矣敢稟答曰停
정조 11년
洪仁浩啓曰大司憲洪檢執義李思祚掌令柳匡天朴行淳持平洪克浩尹九宗呈辭監察茶時之意敢啓答曰呈辭臺諫牌招茶時
정조 11년
傳于趙衍德曰吏禮換房
정조 11년
曺允大以備邊司言啓曰卽見慶尙道松田摘奸宣惠廳郞廳李廷恢手本則巨濟固城知世浦南村四邑鎭火燒處左右沿封山各處有無頉形止條列修成冊報司云矣取考其成冊則毋論火燒處及他松田擧皆童濯全沒成樣姑捨是莫重封山一任其冒耕入葬火菑蓬科間多有之此猶不足稱以災民之去皮取食偸斫無數根頭遍滿云事未前聞萬萬驚駭大抵封山設置法意嚴重偸斫冒耕入葬等罪犯上自一律下至杖配區別輕重著爲金石之典通編而昭揭之事目而詳載之國有一分紀綱庶幾營邑知所董飭民人知所畏戢而在處蕩然若是狼藉此而泛看不思所以大加懲創復申令甲則未出數年必至無松之境而本道之許多戰艦許多漕船其將廢閣而後已言念及此寧不寒心蓋此松田之解弛自非一朝一夕之故則溯源端本事理當然而年限旣難硬定多人又難追理勢將以現發者論入葬處則數爻差少久近未別而至於火菑之襲謬去皮之不禁旣在春間則巡統水營及守令邊將之春間在任者宜有分等照勘之擧火田最多處右沿屬巨濟府使金赫去皮最多處固城前縣令李普天泗川前縣監金胤行金海前府使李邦榮龜山前僉使金胤張倂令該府拿問嚴勘偸斫不禁最多處金海府使閔永喆偸斫雖在前等發覺未免最後火田最多處左沿屬密陽前府使沈鉁比之巨濟多寡雖殊而在左沿則居末亦爲拿問勘罪火田之次右沿屬南村別將金贊興玉浦萬戶劉德基知世浦前萬戶崔泰嶸去皮松之次平山浦前萬戶鄭敏赫一體拿問處之以懲來後右沿邑鎭係是統營次知而各處諸頉如是夥然矇未覺察全不檢飭朝家委毗之意果安在哉揆以法意不可尋常處之前統制使柳鎭恒亟施削職之典童濯一款通計左右沿合爲四十邑鎭除却以他罪論勘者則當爲三十二處而或多或少難以毛擧不善播種豈曰無罪而旣無耕懇之顯捉又少木根之執頉比之上項邑鎭猶有間焉姑從寬典爲先從重推考至若左水使李章漢本掌內之種植培養風落松之摘奸論報可見修擧之意而所管邑鎭旣多頉處懲一之政宜先帥臣施以罷職不敍之典道臣雖與帥臣有異道內事無不摠察則左右沿松政不啻疎虞而曾無一人摘發論罪之事其在事體不可無警伊時道臣金尙集亦爲罷職有罰必有賞右沿之加背梁一鎭最爲蓊鬱各項船村專靠於此左沿之長鬐一縣亦能稠密頗有封山之樣云兩處邊將守令之殫誠禁養極爲嘉尙不可直歸之於宜土而已加背梁萬戶鄭觀裕長鬐前縣監李秉晟合有褒奬之擧右沿則新統帥莅任以後銳意禁察半載之間威令漸立新道臣亦於松政面戒關飭頗能勤勵云一此不懈庶有新效而以今摘奸成冊觀之官民之不知法令久矣前頒事目非不詳悉而擔却不用推此可知特以懸法象魏之意就原事目中酌古參今成出一通郞廳之計年摘奸措辭添入以爲頒下之地而仍令統帥臣守令邊將眞諺翻謄曉諭坊曲使官長益加猛省民人莫敢冒犯此後守令邊將殿最以松政勤慢爲黜陟中一件事而如有最稱職尤無良者不待考績狀聞賞罰事著爲令式本道外諸道有松田處一體嚴飭火枯自枯松之定價發賣自是前例而謹按事目內有曰毋論火枯自枯中松以上一一置簿如非船材之用則切勿許斫云云蓋慮發賣許斫之時易致生私之被傷被竊故也且於日前筵中有司之臣伏承不利於松有害於民勿爲發賣許令自朽之特敎以此意知委於統制使及左水使若干株可合船材置簿烙給者外竝令自朽山中而如是嚴飭之後若有許斫或偸斫之弊則一依生松例同律守令邊將另加嚴勘事竝爲分付何如答曰允有國大政莫過於戰艦漕船至於宮闕官府之材猶屬第二件事大抵禁養不得其方則安望蓊鬱之效自昔松禁至嚴且重觀於大典法令可以知之今見草記回啓法禁之蕩然不知若是其甚分等勘罪之請甚爲得宜依此施行而不可拿問而止爲先罷職已勘罪外左右沿四十邑鎭請推事其在戢後之道宜有大懲創之擧雖非渠輩首犯而推考輕矣其中最多處守令一體先罷後拿其外侍從及堂上守令越俸三等堂下守令令道臣拿致營門決杖邊將則令帥臣拿致嚴棍身在邊門松禁執頉如是夥然邊禁可知多大浦僉使李潤謙決棍輕矣拿處有罰則有賞之請甚是左沿居首長鬐前縣監李秉晟特爲蕩滌敍用仍任前職待準瓜道內沿邑封山窠陞遷右沿居首加背梁萬戶鄭觀裕待準瓜亦於道內封松鎭將陞遷瓜滿前勿差代以示懲勸之政嶺沿若此湖沿可以反隅只令申飭不責其效不無斑駁之歎先令道伯詳覈細察帥臣以下最擧職尤無良者指名狀聞待開春亦當發送備郞考其勤慢此意亦爲嚴飭行會可也
정조 11년
兵曹以趙圭鎭爲禁軍別將
정조 11년
兵曹以趙圭鎭爲左邊捕盜大將
정조 11년
以金鳳顯囚單子傳于洪仁浩曰附過放送本職改差兼銜以京兼春秋相換其代三曹文郞中擬入
정조 11년
都政吏批以徐貞輔爲活人別提鄭可容爲尙衣別提鄭斗榮爲引儀洪樂敎爲典設別提尹應烈爲義興縣監鄭厚祚爲德山縣監朴宗敬爲漢城主簿許混爲厚陵令洪宣輔爲楊根郡守李長春爲長鬐縣監李鎭國爲求禮縣監趙燮爲寶城郡守趙希鎭爲義盈主簿朴英源爲靖陵直長李羲文爲景慕宮直長金彝行爲長興直長林秉遠爲順陵直長金魯淳爲右尹金憙爲吏曹參判金獻祚爲眞寶縣監金履溫爲漢城判官李東野爲永陵令吳毅常爲楚山府使李顯福爲慶源府使徐㬦爲慶興府使金魯岳爲咸陽府使兪國柱爲高原郡守吳載純爲禮曹判書鄭民始爲司宰提調鄭忠達爲鐵原府使李尙岳爲康翎縣監江華留守單宋載經鄭民始爲知經筵李𡊠爲同經筵李英胄爲尙瑞直長李晩祥爲南部奉事尹瑩爲景慕宮奉事金直休爲禮賓奉事金龍淳爲內贍奉事鄭湋爲柒谷府使權爲金海府使姜游爲靑松府使李邦鵬爲平山府使尹𡊠爲珍島郡守金晉柱爲尙瑞副直長吳文常爲郭山郡守申大偀爲三和府使權邁爲渭原郡守許爲巨濟府使李元采爲蔚山府使尹壽民爲瑞山郡守金德老金致簡爲典籍護軍孫相龍今加嘉善加資事承傳李始源爲廣興副奉事金正淳爲監察禹拓夏爲戶曹佐郞李英裕爲儀賓都事李曾祜爲平昌郡守尹行履爲執義金觀欽金宅洙爲掌令尹光顔尹宗彦爲持平趙基泓爲禮賓主簿成鼎柱爲掌樂主簿李學永爲司䆃主簿李嗣萬爲氷庫別提李彦藎爲靑山縣監徐有慶爲造紙提調沈耉賢爲工曹佐郞李元膺爲長興主簿朴宗榦爲司饔僉正申憙淵爲氷庫別檢李冕膺爲典籍洪秉聖爲淮陽府使尹永僖爲兵曹佐郞崔陽羽爲尙衣直長李顯道爲持平金復光爲弘陵令曺允遂爲典籍承膺祚爲雲山郡守長鬐縣監李秉晟仍任事承傳李勉輝爲北部奉事李孝達爲兼引儀金宗垕爲掌苑別提洪留浩爲氷庫別提李英胄爲禁府都事李度文爲果川縣監權訪爲昌陵令金鳳顯爲戶曹正郞金㙆爲典籍南衡重爲寧遠郡守韓光近爲副應敎李冕膺爲持平金晉柱爲尙瑞直長李敬心爲宗簿主簿徐貞輔爲刑曹佐郞李寅采爲濟原察訪李之英爲熊川縣監李默運爲南海縣監盧廷良爲執義李禮潤爲持平金鳳顯爲兼春秋宣陵直長兪漢寬司饔直長申昔相換李顯秀爲麒麟察訪金永聃爲尙瑞副直長李儒喆爲活人別提崔時淳爲典籍金方行爲靈光郡守閔致和爲繕工副奉事尹之鉉爲康陵令徐有聞爲永祐園別檢李挺奎爲昭寧園守奉官辛耆寧爲禁府都事洪景斗爲元陵參奉朴瀅源爲孝陵參奉崔吉憲爲弘陵參奉南鶴玄爲慶基殿參奉辛景愈爲長陵參奉丁藎祖爲齊陵參奉趙學愼爲恭陵參奉尹玄錫爲靖陵參奉李英孝尹之衡爲假引儀李景載爲寧陵參奉
정조 11년
兵批以洪允運爲同知李度默爲副摠管李洺爲五衛將李漢棟爲全州營將鄭殷誠爲三陟營將張集紹爲平安兵虞候趙岱爲南虞候李懋爲平安監營中軍朴孝晉爲咸鏡監營中軍具壽漢爲全羅監營中軍任屹許侙爲副護軍趙鼎鎭爲副司直姜游李文協許爲僉知李夏章爲副護軍李冕膺尹昇東爲副司正訓鍊主簿孫翊成本院去官安榕爲黃海監營中軍裵重昌爲蛇島僉使南允卨爲上土僉使鄭道寬爲彌助項僉使金龍弼爲馬梁僉使簡聖魯爲所斤僉使金宗弼爲彌串僉使金鴻齡爲老江僉使崔大衡爲古城僉使方宗規爲柔遠僉使金尙孝爲平山浦萬戶王廷哲爲唐浦萬戶崔廷喆爲呂島萬戶卓世文爲安骨萬戶朴文彩爲植松萬戶梁慶元爲方山萬戶金陽禧爲靑水萬戶李長春爲全羅左水虞候鄭學畊爲訓鍊正洪得一朴壽崙咸震輝爲景福將宋益訥爲武兼李基豐爲守門將張重吉爲全羅兵虞候趙齊崚爲西北僉使金德秀爲天城萬戶金亨三爲在德萬戶徐慶殷爲阿山萬戶金啓漢爲正方別將金宗漢爲黑山島別將金得商爲浦項別將金鼎胤爲禿用別將李仁宅爲林土別將吳㬅爲僉知金得海爲訓鍊判官申光輅尹弘儉爲訓鍊主簿趙𣊟朴秀儉李明宇崔慶臣爲武兼洪愼五爲部將柳文範爲北虞候張鉉佐爲古群山僉使金哲麟爲永達萬戶副護軍李漢棟鄭殷誠副司直林濟遠僉知單金成玉安德鵬爲五衛將權聖鎭爲忠翊將李厚在爲都摠經歷金弘運爲武兼李文喆爲全羅右水使南志默爲慶尙左水使閔光升爲水原中軍金樂水爲神方萬戶張志近爲武兼金挺大爲智世浦萬戶李輔國爲五衛將李郁延爲訓鍊判官李晦植爲訓鍊副正安廷玹爲曹司五衛將李默運爲中樞經歷李晉秀爲宣傳官李榮大李永老鄭光賓爲武兼申在德金鍾翕金命復金聖鼎宋良佑李海範爲部將鄭惟轍金宗鉉趙鳳顯金德隆高景洙朴弼漢爲守門將宣傳官李晉秀部將李海範相換徐有龍爲多大浦僉使池得龜爲舒川浦萬戶朴應浩爲訓鍊副正李旭祥爲高山里僉使任國大爲玉浦萬戶李廷郁爲南村別將權薰爲加設訓鍊判官金慶源丁麟泰姜申岳爲加設訓鍊主簿副護軍金璿副司直鄭啓淳副司果洪旭浩李徵大爲五衛將南衡重爲都摠經歷李恒林爲中樞都事具載敬爲宣傳官具載敬爲訓鍊判官趙義鎭爲訓鍊副正李晦植爲宣傳官鄭麟采爲訓鍊判官金坊爲武兼李熙燮爲分守門將副護軍李鉐副司果梁垸尹芮基副司正趙台榮李彦煐爲都摠經歷金光秀爲武兼洪德峻爲分守門將僉知二單李魯植李良玉副護軍申遇文副司直李獻慶副司果尹之鉉崔時淳洪健祚爲都摠都事徐有鳳爲訓鍊主簿李邦翼爲武兼訓鍊正單鄭學畊李海愚爲訓鍊正副司直李顯道副司果南愼五高殷泰李遇福李運春爲內乘洪百游爲都摠經歷吳載衍爲中樞經歷安百漢爲都摠都事李海容爲訓鍊判官梁垸尹芮基爲訓鍊主簿權管秩西水羅金成鼎乫軒洞金致宗梁永萬洞朴信規甲巖崔聖柱廟洞金光福
정조 11년
洪仁浩啓曰大司憲洪檢呈辭執義盧廷良掌令金觀欽金宅洙在外持平李冕膺傳旨未下李福潤家在城外監察茶時之意敢啓答曰知道
정조 11년
持平前望單子入之李挺龍落點
정조 11년
以趙台榮爲假注書張錫胤爲事變假注書
정조 11년
以尙瑞院直長趙希鎭副直長李英胄拿處傳旨傳于南鶴聞曰分揀
정조 11년
以薛里內官手本武藝別監軍兵等犒饋所用等物進排事傳于趙衍德曰年終放砲今年旣命置之所用雜物勿爲進排事分付該曹犒饋物種依例進排事分付
정조 11년
以濟州牧使狀啓貢果敗船待罪事傳于南鶴聞曰進上船隻之旣漂還泊雖極可幸未泊船之不聞去處亦甚關心遠近浦口申飭瞭察待報來卽爲狀聞還泊歸之漸被之澤漂失引爲誠淺之罪者誠果矣若使海波不揚安有還泊與未還泊之歎卿則勿待罪事回諭
정조 11년
行副司直鄭民始疏曰伏以臣伏見傳敎下者以北道碑役之告完恩賞誕頒加資之典亦及賤臣聞命惝怳感惶交切惟我聖上遠惟聖祖長發之基仰述先朝永興之事四處舊蹟一時貞珉累百載未遑之擧炳煥於今日猗歟追遠之誠繼志之孝度越千古莫不欽聳凡厥地方之臣承命祗役乃其職耳雖使臣終始監董訖于成事自是職分之當然初無勞勩之可紀況臣之擧行不過料理材石始事而歸至於豎碑建閣俱屬後來之人如欲敍勞臣最罔功今以罔功之蹤獨受上賞之恩不但微臣私義萬萬慙悚在朝家懋賞之典亦欠綜核之政玆敢略控衷懇仰瀆崇嚴伏乞聖慈亟命收還臣新授資級以重公器以安賤分千萬幸甚臣無任屛營祈懇之至答曰省疏具悉爲所重也取最勞也卿其勿辭肅命
정조 11년
行副司直李秉模疏曰伏以臣於日昨政席伏奉傳敎下者以御製赤池碑書寫之勞加臣一階臣誠如顚如癡歷日者多而猶未之自定也臣登第纔十有五年陞亞卿纔六年進階嘉義纔又五箇月矣藉使望實竝隆勞績俱茂以若歲月取若資秩人尙憂之以太驟今以百無似之身冥升不已忽焉躋之於八座之列則其所以驚惶失守匪暇商量於過福之災而然也直以理之所必無而所不宜有也殿下於臣慈父也旻天也拯救水火陶鑄門戶欲生之德如傷之澤如春斯噓如日斯煦造化若偏孤根自遂妄意終始之恩置之全保之地遽失所圖決知無幸臣安得不疾聲一籲或庶幾於聽卑也於戱太歲重回於誕聖豐碑載峙於舊社旣又溯王跡之肇起述天命之攸自赤田赤島暨厥赤池煌煌宸藻輝映豐沛臣猥隨諸臣祗寫雲漢榮則大矣勞於何有已例有無恐非擬議於如臣者然此猶辭賞之例言臣不敢張皇只以驚惶之私陳之於先更以終始之渥冀之於後伏乞聖明曲推矜憐特寢臣加資之命以重爵賞以安賤分不勝大願臣無任憂恐懇祝之至答曰省疏具悉非不念驟躋卿其勿辭行公
정조 11년
吏曹參判朴祐源疏曰伏以臣沈淹一疾跨延三冬消渴舊祟已屬難醫而風痺別症又復添苦榮衛漸就消鑠坐臥必須扶將委頓床笫作一籧篨侍衛則懸頉賓對則未參積違天陛歲色垂暮涔伏之中秖不勝耿結之忱千萬不自意亞銓新命忽下於此際臣於是惝怳踖踧國知攸措噫臣之一身本非己有夷險燥濕何暇自擇而第於見職鐵限在前臣則以父母之訓戒而仰暴衷懇殿下以天地之生成而曲垂體諒恩數曠絶闔門感祝臣之父母每以爲權要自此斂遠頂踵莫非恩造向後糜粉之報惟在湯火之蹈朝夕相對丁寧勉誨臣亦竊自期沒齒優游於冗閑之班以圖塵刹之萬一前後此職之叨拜或爲叩謝之計或緣事會之迫雖未嘗不暫出承膺而至於政牌每犯違傲去就卽當處義乖常自顧悚恧無面可顯向伏承飭敎誨責備摰殆逾慈父之詔迷子至今莊誦惶汗浹背今蒙重叨之特渥又荷開譬之恩言臣是何人叨此不世之殊私以首頓地感激靡措固當銜恩畏義竭蹶趨承而反顧前日之辭太沒着落將未免上而欺聖聰下而違親戒也臣雖至愚極庸亦何敢安於是也至如臣目下病情之無路蠢動初不敢煩陳天牌之下末由祗承昨犯逋慢之罪今始力疾治疏仰瀆崇嚴伏乞聖慈特垂終始之澤亟許遞改臣見叨銓任以安私分不勝幸甚臣無任屛營祈懇之至答曰省疏具悉卿其勿辭先參政後調理